Der er godt nyt for ejendomsmæglere og de virksomheder, der mangler arbejdskraft i Mariagerfjord Kommune. Ministeriet for By, Bolig og Landdistrikter, Miljøministeriet og Realdania har iværksat en 3-årig kampagne med navnet "Ydreområder på forkant", der skal hjælpe flere kommuner med at tiltrække nye borgere. -Vi er rigtig glade for at have fået muligheden for at deltage i kampagnen Yderområder på forkant. Vi ved jo godt, at vi har udkantsproblemer i dele af kommunen. Projektet giver os en kærkommen mulighed for en længerevarende proces, hvor vi kan komme i dybden og få diskuteret fremtiden for Mariagerfjord Kommune og dermed finde ud af, hvordan vi i højere grad får udnyttet alle de kvaliteter og herligheder, som vi har, siger borgmester Mogens Jespersen. Projektet har et samlet budget på 20 millioner kroner, og derudover forventes det, at de involverede kommuner skal bidrage med 10 millioner kroner.

Opsummering:
Det skal blive endnu bedre at bo, leve og arbejde i Mariagerfjord Kommune, og derfor er kommunen blevet udvalgt til kampagnen "Yderområder på forkant".